Okresná prokuratúra Nitra 
Damborského 1, 949 99 Nitra 1

Sp. zn. : 4 Pv 628/12/4403	Nitra, 22.7.2013
EEČ : 2-32-135-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Nitra
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 22.10.2012 v čase okolo 11.00 hod. z tel. č. XXXXX zavolal na tiesňovú linku 112 že v Nitre na ul. XXXXX na základnej škole umiestnil bombu ktorá vybuchne za 45 min., následne načo bola XXXXX na ul. XXXXX evakuovaná,

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Vyšetrovateľ Okresného riaditeľstva PZ, odboru kriminálnej polície XXXXX uznesením ČVS: ORP-1456/OVK-NR-2012 zo dňa 22.04.2013 podľa § 206 odsek 1 Trestného poriadku vzniesol obvinenie XXXXX pre prečin šírenia poplašnej správy podľa § 361 odsek 1, odsek 2 Trestného zákona na skutkovom základe, uvedenom vo výrokovej časti tohto uznesenia.
	Obvinený XXXXX sa vo svojej výpovedi dňa 22.04.2013 priznal k spáchanie predmetného skutku. 
	V rámci dokazovania v prípravnom konaní bolo zistené, že obvinený XXXXX  bol rozsudkom Okresného súdu XXXXX sp. zn. 5T 76/2013 právoplatným dňa 18.07.2013 uznaný vinným z obzvlášť závažného zločinu lúpeže podľa § 188 odsek 1, odsek 2 písmeno c), odsek 3 písmeno b) Trestného zákona za čo mu bol uložený nepodmienečný trest odňatia slobody v trvaní 7 rokov zo zaradením do ústavu na výkon trestu s minimálnym stupňom stráženia.
	Podľa § 215 odsek 2 písmeno a) Trestného poriadku „prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený“.
	Pretože v danom prípade ide o prečin šírenia poplašnej správy podľa § 361 odsek 1, odsek 2 Trestného zákona, za ktorý Trestný zákon dovoľuje uložiť trest odňatia slobody na jeden rok až päť rokov, možno očakávať, že súd by pri rozhodovaní o treste obvineného pravdepodobne rozhodol v zmysle § 44 Trestného zákona a upustil by od uloženia súhrnného trestu. 
	Vzhľadom k tomu, že obvinený XXXXX sa dopustil prečinu šírenia poplašnej správy podľa § 361 odsek 1, odsek 2 Trestného zákona, pričom už bol právoplatným rozhodnutím Okresného súdu XXXXX uznaný vinným z iného trestného činu a trest, ku ktorému môže predmetné trestné stíhanie viesť, je celkom bez významu popri treste už mu právoplatne uloženom, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

Mgr. Eugen Cimmermann
prokurátor